b"\n_START_ARTICLE_\nZvezna funkcija\n_START_PARAGRAPH_\nZv\xc3\xa9zna f\xc3\xbankcija je v matematiki funkcija, pri kateri majhna sprememba podatka povzro\xc4\x8di majhno spremembo funkcijske vrednosti. Graf zvezne funkcije je nepretrgan.\n_START_SECTION_\nZgodovina\n_START_PARAGRAPH_\nObliko definicije (\xce\xb5, \xce\xb4) zveznosti je prvi podal Bernard Bolzano leta 1817. Cauchy je pri definiciji zveznosti funkcije  upo\xc5\xa1teval, da neskon\xc4\x8dno majhni prirastek  neodvisne spremenljivke zmeraj povzro\xc4\x8di neskon\xc4\x8dno majhno spremembo  odvisne spremenljivke y. (glej npr. Cours d'Analyse, str.\xc2\xa034). Neskon\xc4\x8dno majhne koli\xc4\x8dine je definiral s pomo\xc4\x8djo spremenljivih koli\xc4\x8din, njegova definicija zveznosti ustreza sodobni definiciji infinitezimal (glej mikrozveznost). Formalno definicijo in razliko med zveznostjo po to\xc4\x8dkah in enakomerno zveznostjo je prvi podal Bolzano v 1830-ih, vendar njegovo delo ni bilo objavljeno do 1930-ih. Eduard Heine je pripravil prvo objavljeno definicijo enakomerne zveznosti leta 1872, ki je temeljila na zamislih iz predavanj o dolo\xc4\x8denih integralih Johanna Petra Gustava Lejeunea Dirichleta leta 1854."